**«Тăван чĕлхере – халăхăмăр чунĕ»**

**(класс тулашĕнче ирттермелли ĕç)**

**Ертсе пыракан.**

Çак çěре эсир пěлетěр-и:

Ватă та вăл; ĕмĕр çамрăк та.

Уявра уяв ку çěршывра,

Ĕçěпе - хускатě вăл тăва!

Кам-ха, кам çак халăха пěлет:

Вăл çĕр пин сăмахпала пуплет.

Çĕр пин юрă-çемĕ кĕвĕлет,

Çĕр пин тĕслě тĕрě вăл тěрлет...

**Ертсе пыракан.**     Тăван чĕлхе пуриншĕн те хаклă çав. И.Я.Яковлев тăван чĕлхене яланах халăхăн ăс-хакăл мулĕ вырăнне хунă. Вăл каланă нумай-нумай шухăшсем çунатлă сăмахсем пулса пиншер çын чĕрине кĕрсе вырнаçнă.

«Тăван чĕлхе атте-анне   пекех,   эпир суйласа   илместпĕр   ăна. Турă  панă атте-анне парни вăл – чĕлхе», – тенĕ Г.А.Дегтярев чĕлхеçĕ.

**Ертсе пыракан.**     Чăваш чĕлхи çав тери пуян. Мĕн чухлĕ ваттисен сăмахĕ, каларăш, ытарлă сăмах… Вăл тата мĕн тери çепĕç! Ăна пире атте-анне парнеленĕ. Эпир унпа мухтанма тивĕç. Тăван  чĕлхемĕр пире вĕренме, пурăнма, ĕçлеме хавхалантарать, уявсенче кăмăл-туйăма çĕклет, çынсемпе хутшăнма пулăшать. «Чĕлхе - халăх мулĕ», - тенĕ ĕлĕкрех. Унра халахăн илемĕхĕ, савăнăçĕ, киленĕвĕ.

**Ертсе пыракан.**

Малалла эпир сирĕн чĕлхе пĕлĕвĕ мĕнлерех пулнине **вăйăра** тĕрĕслесе пăхăпăр. Ушкăнсене пайланăпăр.

**1. Паллашу.**

Малтанах сирĕн ушкăнсемпе паллаштармалла.

**2. Ваттисен сăмахне пуçтар.**

  Чăваш чĕлхи ваттисен сăмахĕсемпе те пуян. Халĕ эпир „Ваттисен сăмахĕсен мăшăрне туп” вăйă вылятпăр.

(Ваттисен сăмахĕсене карточкăсем çине çырса памалла пуçламăш пайне пĕр карточка çине, вĕçне - тепĕр карточка çине)

Тăван чĕлхе – иксĕлми ăс – тăн çăлкуçĕ.

Тăван чĕлхе – халăхăн аваллăхĕ, тăван чĕлхе – халăхăн сумлă та телейлĕ малашлăхĕ.

Чĕлхе – тăван, чĕлхе – тăшман.

Чĕлхе – çын тĕрекĕ.

Чĕлхепе Атăл та пĕвелеме пулать.

Чĕлхене пуртă витмен.

Чĕлхепе мар, ĕçпе мухтан.

Чĕлхе таçта та çитерет.

3. **«Портретран палла»** конкурс.

Сирĕн умра писатель-пэтсен сăн ÿкерчĕкĕсем, сирĕн вĕсен ячĕсене тĕрĕс палăртса тухмалла.

4. **«Кам нумайрах пĕлет?»**

**Ч** сас паллирен пусланакан сăмахсене кам нумайрах тупать.

5. **Блиц-ыйтăм.**

Халě вара   чĕлхе пĕлтерĕшĕсемпе  çыхăннă     ыйтусем паратăп. Кам маларах та тĕрĕс хуравлать – 1 балл илет.

     - Çĕр çинче миçе пине яхăн чĕлхе? *(6000)*

     - Тĕнчере чи анлă сарăлнă чĕлхе хăшĕ? (китай чĕлхи). (*Унпа 1 миллиард та 500 пин çын калаçать).*

    - Республикăсенче пурăнакан тĕрлĕ наци çыннисем пĕр-пĕринпе мĕнле чĕлхепе  усă курса хутшăнаççĕ? *(вырăс чĕлхипе)*

*-*Тăван чĕлхе кунне хăçан уявлаççĕ? (нарăсăн 21- мĕшĕнче)

     - Вырăс чĕлхинче  миçе падеж? *(6)*

     - Чăваш чĕлхинче пурĕ миçе падеж? *(8)*

     - Чăваш Республикинче миçе патшалăх чĕлхи шутланать? *(2)*

     - Чăваш чĕлхипе миçе çын калаçать? *(1 миллион та 300)*

     - Эсир шкулта миçе чĕлхе вĕренетĕр? *(3)*

     - Ачасем, сире чăваш чĕлхине  вĕренме килĕшет-и? Мĕншĕн килĕшет?

 6. **«Тимлĕ пул» конкурс.**

Эп япала ячĕ каласан алă çупатпăр, паллă ячĕ пулсан çÿлелле çĕклетпĕр.

(Хаçат, кулăш, тÿрĕ, пукане, илемлĕ, капăр, каччă, чиперкке, шăн)

7. **«Синоним туп» конкурс.** Синонимлă сăмахсен мăшăрне тупмалла.

* Савăнать-
* Шикленет-
* Ĕлккен-
* Калаçать-
* Шавлать-
* Юратать-
* Килĕштерет,
* Хăрать,
* Пуплет,
* Хĕпĕртет,
* Кĕрлет,
* Чипер.

**Ертсе пыракан.**     Паян эпир кирлĕ пĕтĕмлетÿ турăмăр. Тăван чĕлхепе калаçни этеме хăйне пур енчен те телейлĕ туйма май парать.

     Чăвашра вăрман та чăвашла кашлать,

Шăпчăк та юрлать кунта, ав, чăвашла.

Пин чĕлхеллĕ халăх хушшинче

Калаçса çÿретĕп эпĕ - чăвашла.

(Л.Мартьянова)

**Ертсе пыракан.**

«Пур чĕлхе те чаплă пулин те, маншăн чи чапли - чăваш чĕлхи. Вăл çĕр çинчи чи ватă чĕлхесенчен пĕри. Çак çепĕç чĕлхепе пирĕн асаттесемпе асаннесем калаçнă. Вĕсем пире чăваш чĕлхине халалласа хăварнă.  Пире шкулта чăвашла калаçма, çырма, вулама вĕрентеççĕ. Чăваш чĕлхи епле çепĕççĕн янăрать! Чăвашсем, хăвăрăн тăван чĕлхене ан манăр, ăна ан çухатăр! Чăваш чĕлхи пулмасан чăваш ячĕ те çухалма пултарĕ. Ăна  упрăр, май çитнĕ таран аталантарăр!  Çĕр пичĕ çинчен çухалма ан парăр!

**Ертсе пыракан.**

        Кам тăван чĕлхене юратмасть,

 Вăл тăван амăшне юратмасть.

 Кам тăван амăшне юратмасть,

 Вăл тăван халăхне юратмасть.

 Кам тăван халăхне юратмасть,

 Вăл тăван çĕр-шывне юратмасть.

Тăван чĕлхе –

иксĕлми ăс – тăн çăлкуçĕ.

Тăван чĕлхе – халăхăн аваллăхĕ, тăван чĕлхе – халăхăн сумлă та телейлĕ малашлăхĕ.

Чĕлхе – тăван,

чĕлхе – тăшман.

Чĕлхе – çын тĕрекĕ.

Чĕлхепе Атăл та

пĕвелеме пулать.

Чĕлхене

пуртă витмен.

Чĕлхепе мар,

ĕçпе мухтан.

Чĕлхе

таçта та çитерет.

Тăван чĕлхе –

иксĕлми ăс – тăн çăлкуçĕ.

Тăван чĕлхе – халăхăн аваллăхĕ, тăван чĕлхе – халăхăн сумлă та телейлĕ малашлăхĕ.

Чĕлхе – тăван,

чĕлхе – тăшман.

Чĕлхе –

çын тĕрекĕ.

Чĕлхепе Атăл та

пĕвелеме пулать.

Чĕлхене

пуртă витмен.

Чĕлхепе мар,

ĕçпе мухтан.

Чĕлхе таçта та çитерет.